Glaciación

As glaciacións son fenómenos climáticos que ocorren ao longo da historia do planeta Terra. Como o propio nome suxire, é un período de frío intenso cando a temperatura media da Terra baixou, provocando o aumento das xeeiras nos polos e unha acumulación de xeo nas zonas montañosas próximo ás rexións de neves eternas (que nunca derreten).

Actualmente as xeeiras ocupan un 10% da área total do planeta e a maioría está localizada nas rexións polares como a Antártica e Groenlandia, mais non sempre foi así. Nos períodos glaciais o xeo cubría preto de 32% da terra e 30% dos océanos.

As glaciacións provocaron grandes mudanzas no relevo continental e no nivel do mar. Cando a temperatura global diminuíu, ocorreu, como consecuencia, o aumento das xeeiras, ou sexa, as baixas temperaturas provocaron o conxelamento da auga nos polos aumentando a cantidade de xeo nos cascos polares.

Outra consecuencia deste proceso foi que a formación das xeeiras non quedou restrinxida ás rexións polares. A neve e o xeo fóronse acumulando nas zonas montañosas próximas aos picos, ano tras ano, ata que o seu propio peso fixo que se desprazasen lentamente, provocando grandes alteracións de relevo no camiño por onde pasaban, formando profundos vales en forma de U e os depósitos de pedra que arrastra o glaciar (morenas). Estas masas de xeo e neve son os glaciares que foron deslizando lentamente ata alcanzar zonas máis quentes, onde se foron derretendo e formando a cabeceira dun río ou dando orixe aos lagos glaciais.

Outra consecuencia foi o rebaixamento do nivel dos mares debido á retención de auga nos polos. O mar afastouse da liña da costa, das praias, por exemplo, expondo grandes extensións de terra e unindo illas e continentes entre si, formando as chamadas pontes terrestres.

Entre os períodos glaciais hai períodos interglaciais, nos que a temperatura da Terra se eleva. O período en que vivimos non é máis que un interglacial.

Sucesións glaciais
 Clima  Denominación  Antigüidade  Era Posglacial  Actual  8.000  Holoceno Glacial Glaciación de Würm ou Wisconsin 80.000  Plistoceno Interglacial  Riss-Würm  140.000   Glacial Glaciación de Riss ou Illinois 200.000  Interglacial  Mindel-Riss  390.000   Glacial Glaciación de Mindel ou Kansas 580.000 Interglacial  Günz-Mindel  750.000    Glacial Glaciación de Günz ou Nebraska 1,1 m.a.  Interglacial  Donau-Günz  1,4 m.a.   Glacial  Donau  1,8 m.a  Interglacial  Biber-Donau  2 m.a.   Glacial  Biber  2,5 m.a.   Glacial  Oligoceno  37 m.a.  Cenozoico Interglacial  Eoceno superior  40 m.a.   Glacial  Paleóxeno  80 m.a.  Interglacial  Cretáceo  144 m.a.  Mesozoico Glacial  Permocarbonífero  295 m.a.  Paleozoico Glacial  Carbonífero inferior  350 m.a.   Glacial  Ordovícico  440 m.a.  Glacial  Precámbrico  700 m.a.  Precámbrico Glacial  Primeira glaciación  2.000 m.a  Proterozoico

Véxase tamén
Glaciación de Würm
Glaciación Gaskiers
Quecemento global

Categoría:Climatoloxía
Categoría:Glacioloxía